# Louis-Hippolyte Lafontaine

Louis-Hippolyte Lafontaine (o La Fontaine) Baronet (1854) (4 d'octubre de 1807 – 26 de febrer de 1864 Mont-real) va ser el primer canadenc a ocupar el lloc de Primer Ministre de la Província Unida del Canadà i el primer cap d'un govern responsable al Canadà.

## Biografia

Va néixer a Boucherville, Baix Canadà, el 1807. Jurista i estadista, Lafontaine fou elegit inicialment com a representant davant l'Assemblea Legislativa del Baix Canadà el 1830. Va ser partidari de Papineau i membre del Parti canadien (posteriorment anomenat el Parti patriote). Després de les severes conseqüències de les Rebel·lions de 1837 contra les autoritats britàniques, va propugnar l'adopció de reformes polítiques dins del nou règim d'Unió de 1841.
En aquesta Unió d'ambdós Canadàs va treballar amb Robert Baldwin i Francis Hincks en la creació d'un partit de reformistes liberals de l'Alt i Baix Canadà. Juntament amb Baldwin va formar un govern el 1842 però va renunciar el 1843. El 1848 Lord Elgin li va sol·licitar que formés la primera administració sota la nova política de govern responsable. El govern Lafontaine-Baldwin, format l'11 de març, va lluitar per la restauració de l'estatus d'oficialitat de l'idioma francès, que havia estat abolida en l'Acta d'Unió, i el principi de govern responsable i la doble majoria per a l'aprovació de lleis.
Mentre Baldwin estava reformant a l'Alt Canadà, Lafontaine va aprovar lleis per abolir la tenure seigneuriale (sistema senyorial) i una amnistia àmplia per als líders de les rebel·lions del Baix Canadà que estaven exiliats. Si bé la llei va ser aprovada, no va ser acceptada pels lleials de l'Alt Canadà que van protestar amb violència i van cremar el Parlament de Mont-real.

## Honors pòstums

A la regió de Mont-real, tant el "Pont-túnel Louis-Hippolyte Lafontaine" com el parc urbà "Parc Lafontaine" han estat batejats en el seu honor. Una estàtua de Lafontaine i Baldwin es troba emplaçada en el Parlament a Ottawa.

## Obres

* Les deux girouettes, ou l'hypocrisie démasquée, Montréal, 1834 (Link web)
* Notes sur l'inamovibilité des curés dans le Bas-Canada, Montréal, 1837
* Analyse de l'ordonnance du Conseil spécial sur les bureaux d'hypothèques [...], Montréal, 1842
* De l'esclavage en Canada, Montréal, 1859 (Link web)
* De la famille des Lauson. Vice-rois et lieutenants généraux des rois de France en Amérique, 1859 (Link web)
* Adresse aux électeurs du comté de Terrebonne, 1840 (Link web)

## Referències

* 1 2 il signait LaFontaine selon le Dictionnaire biographique du Canada
* ↑ «L'amitié à la base du gouvernement responsable». Arxivat de l'original el 2012-01-27. [Consulta: 26 octubre 2018].
* ↑ Avec Jacques Viger

## Bibliografia

* Georges Aubin. Louis-Hippolyte La Fontaine. Correspondance générale, 2002-2005
** Tome 1 : Les ficelles du pouvoir : correspondance entre Louis-Hippolyte La Fontaine et Robert Baldwin, 1840-1854
** Tome 2 : Au nom de la loi : lettres de Louis-Hippolyte La Fontaine à divers correspondants, 1829-1847
** Tome 3 : Mon cher Amable : lettres de Louis-Hippolyte La Fontaine à divers correspondants, 1848-1864
* Georges Aubin. Louis-Hippolyte La Fontaine. Journal de voyage en Europe, 1837-1838, Sillery : Septentrion, 1999, 153 p. ISBN 2-89448-142-X
* Jacques Monet, La Première Révolution tranquille, Montréal, Fides, 1981.
* Jacques Monet, « La Fontaine, Louis-Hippolyte - Link web », dans le Dictionnaire biographique du Canada en ligne, University of Toronto et Université Laval, 2000
* Réal Bertrand. Louis-Hippolyte LaFontaine, Montréal : Lidec, 1993, 60 p. ISBN 2-7608-7046-4
* Élie-Joseph Auclair. Figures canadiennes, Montréal, 1933, vol. 2, p. 9-19 (Link web)
* Alfred Duclos DeCelles. LaFontaine et son temps, Montréal : Librairie Beauchemin, 1907, 208 p. (Link web)
* Laurent-Olivier David. Sir Ls.-H. Lafontaine, Montréal : Typographie Geo. E. Desbarats, 1872, 45 p.
* S. B. Leacock. Baldwin, Lafontaine, Hincks. Responsible Government, Toronto, 1907
* M. E. Abbott Nish, Double majority: Concept, Practice and Negotiations, 1840–1848, thèse de m.a., McGill University, Montréal, 1966

## Vegeu també

* Pont-túnel

## Enllaços externs

* Biografia en el Dictionary of Canadian Biography Online
* National Assembly biography (en francès)
* The Address to the Electors of Terrebonne, 1840